DRAMMEN: Det var lørdag kveld at politiet fikk melding fra Kiwi på Landfalløya om at en mann var blitt slått ned.

Politiet rykket ut, og det viste seg at det var en norsk mann i 40-årene fra Drammen som hadde fått en slag i ansiktet, sier politibetjent Bård Sverre Olsen. Han har sett overvåkingsvideoen fra butikken, som viser hva som skjedde.

LES OGSÅ: Storstilt Dirty Dancing-reunion

Mye stygg prat

– Nordmannen og den østeuropeiske familien sto i kassakøen på Kiwi, og nordmannen kom med mye stygg og provoserende prat. Han holdt på en god stund, og den østeuropeiske mannen holdt seg rolig lenge og tok imot, sier Olsen.

Uttrykk som «Se til helvete å pelle dere hjem» og «Dere har ikke noe her å gjøre» skal ifølge vitner ha vært blant uttrykkene nordmannen valgte å bruke.

LES OGSÅ: Selger over tusen donuts i uka: – Vi hadde aldri trodd det skulle ta av så sinnssykt

Gikk i knestående

– Til sist kom vel den østeuropeiske mannen til at nok var nok, og han slo nordmannen en gang i ansiktet, så han gikk ned i knestående. Men han kom seg fort opp igjen. Mannen fikk en kul på kinnet, men var ellers ikke skadd, sier Olsen.

Østeuropeeren gjorde opp for seg i kassen og forlot stedet sammen med kone og barn før politiet kom.

LES OGSÅ: Drammensfjorden Rundt i dag: Linnea (7) sikter mot gullpin om ti år

Mente han kunne si det han ville

– Vi hadde en samtale med mannen som var blitt slått, og han ga uttrykk for at han hadde rett til å si hva han ville, opplyser Bård Sverre Olsen.

Politiets operasjonsleder Erik Gunnerød sier politiet har opprettet en sak på forholdet.

– Så blir det opp til en jurist å vurdere hva som eventuelt skal gjøres videre med saken. Men det synes jo klart at vedkommende nordmann har opptrådt på en provoserende måte, sier han.